تورکیه جمهور باشقانی رجب طیب اردوغان، آمریکا‌نین سوریه'نین شمالیندا بؤلوچو ترور تشکیلاتی پ.ک.ک/ی.پ.گ ایله بیرگه کونترول گزیسی ائتمه‌سی‌نین قبول ائدیله بیلمیه'جگینی دئییب.
پرزیدنت و عدالت و قالخینما پارتیسی‌نین باشقانی (آک پارتی) رجب طیب اردوغان، پارتیسی‌نین تورکیه بؤیوک میللت مجلیسین‌دکی قروپ توپلانتی‌سیندا چیخیش‌دان سونرا ژورنالیست‌لره بیان ائدیب.
اردوغان بیلدیریب کی، تورکیه سیلاح‌لی گوجلری عضولری ایله بیرلیکده مونبیچ'ده بیرگه کونترول گزیسی باشلایان آمریکانین، ی.پ.گ/پ.ک.ک منسوب ترورچولارلا دا بعضی بؤلگه‌لرده کونترول گزیسی آتدیغی ادعا‌لارینا دایر قیمت وئردی.
اردوغان،
قبول ائتدیلیر بیر شئی دئییل. بئله بیر وضعیت سرحدده جیدی منفی‌لیک‌لره سبب اولور. جناب (آمریکا پرزیدئنتی) دونالد ترامپین بونونلا باغلی پروسه دایاندیراجاغینا اینانیرام کی،" دئدی.
آمریکانین ایرانا قارشی تحریملرینه دایر بیر سوا‌لی دا جوابلان‌دیران اردوغان،
"ایران تحریملرینی دوغرو سایمیرام. دونیانین تعادولونو پوزماغا یؤنه‌لیک آددیم. بین الخالق حقوقا دا دیپلوماسیی'یه ده ضد. امپریالیست بیر دونیادا یاشاماق ایستمیریک. بیز ایران‌دان 10 میلیارد متر مکعب گاز آلیریق. بئله بیر حریمی رعایت ائتمیریک" آچیقلاماسی ائتدی.
